Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5900

2. Megjegyzés. - Az XDCE állapot hierarchiája ugyanolyan, mint a DCE-jé, ahogyan azt az 5-2 ábra bemutatja, azzal a kivétellel, hogy az 'r2', ' r3' és 'p5' állapotokat el kell hagyni. 5.2.6.2 A CSOMAGOK KIOSZTÁSA 5.2.6.2.1 Egy csomagnak a társ Légijármű/Földi hálózati végponti berendezéstől /XDCE/ történő fogadása után a csomagot vagy kell, vagy nem kell továbbítani a Hálózati végponti berendezéshez /DCE/ (az újra formátumozó eljáráson keresztül) az 5-15.-től az 5-19.-ig terjedő táblázatokban megadott zárójeles utasításoknak megfelelően. Ha a zárójeles utasítás nincs feltűntetve, vagy ha a zárójeles utasítás "ne továbbíts" utasítást mutat, akkor a csomagot érvényteleníteni kell. 5.2.6.2.2 Egy csomag fogadása után a DCE-től (az újra-formátumozó folyamaton keresztül) a csomagot vagy kell, vagy nem kell továbbítani a társ XDCE-hez az 5-20.-tól az 5-22.-ig terjedő táblázatokba foglalt zárójeles utasításoknak megfelelően. Ha zárójeles utasítás nincs feltűntetve, vagy a zárójeles utasítás "ne továbbíts" utasítást mutat, a csomagot érvényteleníteni kell. 5.2.6.3 KAPCSOLT VIRTUÁLIS ÁRAMKÖR /SVC/ HÍVÁS BEÁLLÍTÁSI ÉS TÖRLÉSI ELJÁRÁS 5.2.6.3.1 Beállítási eljárások. A Hálózati végponti berendezéstől /DCE/ vagy a társ XDCE-től jövő HÍVÁSKÉRÉS fogadása után a Fedélzeti/Földi adatkapcsolat vezérlő egységnek /XDLP/ meg kell állapítania, hogy van-e elegendő erőforrás az SVC működtetéséhez. Ennek a következőket kell tartalmazni: elegendő tároló tér (a tárolási követelményeket illetően nézzék meg az 5.2.5.1.1 pontot) és egy rendelkezésre álló p1 állapotú SVC. A DCE-től (az újra-formátumozási folyamaton keresztül) érkező HÍVÁSKÉRÉS fogadása után az S-módú HÍVÁSKÉRÉS csomagot továbbítani kell keret feldolgozásra. A társ XDCE-től (a keret feldolgozáson keresztül) érkezett S-módú HÍVÁSKÉRÉS fogadása után az S-módú HÍVÁSKÉRÉS-t el kell küldeni az újra-formátumozó feldolgozáshoz. 5.2.6.3.2 Egy híváskérés leállítása. Ha a Lekérdező adat végponti berendezés /DTE/ és/vagy a társ Légijármű/Földi hálózati végponti berendezés /XDCE/ leállít egy hívást, mielőtt azok egy HÍVÁS ELFOGADÁS csomagot vettek, jelezniük kell ezt a feltételt egy TÖRLÉS KÉRÉS csomag kibocsátásával. Az ezeknek az eseteknek a kezelésére szolgáló eljárások az 5-16. és 5-20. táblázatokban találhatók. 5.2.6.3.3 VIRTUÁLIS HÍVÁS TÖRLÉS 5.2.6.3.3.1 Ha az XDCE egy olyan S-módú HÍVÁSKÉRÉS-t vesz az újra-formátumozó feldolgozástól, amelyet nem tud támogatni, akkor egy S-módú TÖRLÉS KÉRÉS csomagot indít, amelyet a DCE-hez továbbít (az újra-formátumozó feldolgozáson keresztül) a DTE-hez való továbbítás céljából (a DCE ilyen módon belép a DCE TÖRLÉS KÉRÉS-be a DTE állapotába, a p7-be). 5.2.6.3.3.2 Ha az XDCE egy olyan S-módú HÍVÁSKÉRÉS csomagot vesz a társ XDCE-től (keret feldolgozáson keresztül), amelyet ez nem támogat, akkor belép a p7 állapotba. 5.2.6.3.3.3 Módot kell biztosítani ahhoz, hogy a DTE értesítést kapjon arról, hogy egy SVC a társ DTE tevékenysége miatt, vagy magán az alhálózaton belüli probléma miatt került törlésre. 5.2.6.3.3.4 Ajánlás. - Az 5.2.6.3.3.3 pont követelményét a törlést létrehozó mező 8-as bitjének 1-re állításával kell kielégíteni annak jelzésére, hogy a probléma az S-módú alhálózatból ered és nem a DTE-ben keletkezett. A diagnosztikai /DC/ és törlést létrehozó /CC/ kódokat a következőképpen kell beállítani:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes